ΓΡΑΠΤΗ ΕΡΩΤΗΣΗ E-2585/00

υποβολή: Willi Grlach (PSE), Heinz Kindermann (PSE), Albert Maat (PPE-DE), Xaver Mayer (PPE-DE), Agnes Schierhuber (PPE-DE), Joseph Daul (PPE-DE) και Niels Busk (ELDR) προς την Επιτροπή

(1 Αυγούστου 2000)

Θέμα: Επιστροφές κατά την εξαγωγή καθαρόαιμων βοοειδών σε τρίτες χώρες

Μετά από προηγούμενες μειώσεις το Δεκέμβριο του 1999 και το Μάρτιο του 2000 μειώθηκαν στις 13 Μαΐου αυτού του έτους στην ΕΕ οι επιστροφές για το βόειο κρέας και ως εκ τούτου και για τα καθαρόαιμα βοοειδή για άλλη μία φορά. Για τα βοοειδή εκτροφής μειώθηκαν οι εν λόγω επιστροφές κατά 5 %, 5 % και 20 %, δηλαδή από 63 ευρώ ανά 100 κιλά βάρους ζωντανού ζώου το 1999 σε 46 ευρώ ανά 100 κιλά από το Μάϊο αυτού του έτους.

Τα επιχειρήματα για αυτές τις μειώσεις ήσαν η σχετικάψηλή ισοτιμία του δολαρίου προς το ευρώ και οι σχετικάψηλές τιμές βοείου κρέατος στην ευρωπαϊκή εσωτερική αγορά. Οι εξαγωγές βοοειδών εκτροφής από την ΕΕ προς την Κεντρική και Ανατολική Ευρώπη, τη Βόρειο Αφρική και τη Μέση Ανατολή πραγματοποιούνται όμως σε μεγάλο βαθμό σε ευρώ. Ηψηλή τιμή του δολαρίου δεν αποτελεί ως εκ τούτου πλεονέκτημα κατά την εξαγωγή βοοειδών εκτροφής.

Οι σχετικάψηλές τιμές βοείου κρέατος στην εσωτερική αγορά αποτελούν αφεαυτού μειονέκτημα για την εξαγωγή βοοειδών εκτροφής. Οι εκτροφείς ζώων παραγωγής γάλακτος στην ΕΕ παρακινούνται να χρησιμοποιούν μόσχους για την παραγωγή βοείου κρέατος αντί μάλλον για την εκτροφή δαμαλιδών για εξαγωγή. Είναι πιθανό μάλιστα ότι οι εν λόγω εκτροφείς να προχωρούν μόνοι τους σε τεχνητή γονιμοποίηση ενός σημαντικότερου τμήματος του κοπαδιού τους με σπέρμα από βοοειδή για την παραγωγή κρέατος.

1. Η Επιτροπή αναγνωρίζει τη σημασία της εξαγωγής βοοειδών από την ΕΕ για την ύπαρξη ισορροπίας στην ευρωπαϊκή αγορά βοείου κρέατος καθώς και για τη βελτίωση των ζώων παραγωγής γάλακτος στις εισαγωγικές χώρες της Κεντρικής και Ανατολικής Ευρώπης, της Βορείου Αφρικής και της Μέσης Ανατολής;

2. Μπορεί η Επιτροπή να διευκρινίσει τις επιπτώσεις της μειώσεως των επιστροφών κατά τη εξαγωγή βοοειδών για τους εκτροφείς, λαμβάνονταςπόψη την πριμοδότηση σφαγής που εισήχθη πρόσφατα και η οποία χορηγείται ακόμη και σε εξαγωγές βοοειδών εκτροφής σε τρίτες χώρες;

3. Σε ποιο βαθμό προτίθεται η Επιτροπή, στο πλαίσιο της εξετάσεως των εξαγωγικών επιστροφών, να λάβειπόψη την ειδική κατάσταση των παραγωγών βοοειδών στην ΕΕ;

4. Είναι πιθανό, οι επιστροφές κατά την εξαγωγή βοοειδών εκτροφής στο μέτρο του δυνατού να προσαρμοστούν στο επίπεδό τους του 1999 (63 ευρώ ανά 100 κιλά ζωντανού ζώου) με την αφαίρεση της πριμοδότησης σφαγής που εισήχθη το 2000 και την αποφασισθείσα αύξηση αυτής της πριμοδοτήσεως;

Απάντηση του κ. Fischler εξ ονόματος της Επιτροπής

(16 Οκτωβρίου 2000)

Η εκτροφή βοοειδών αναπαραγωγής είναι μία από τις σημαντικότερες δραστηριότητες στον τομέα των βοοειδών. Εκτός από ορισμένες ιδιαιτερότητες που συνδέονται με την εκτροφή, η δραστηριότητα αυτή συνδέεται στενά με την εξέλιξη των οικονομικών συνθηκών στους τομείς του βοείου κρέατος και της γαλακτοκομικής παραγωγής. Οι αποφάσεις για την παραγωγή που έχουν ληφθεί από τους κτηνοτρόφους είναι σε μεγάλο βαθμό επηρεασμένες από τις προοπτικές της αγοράς του γαλακτοκομικού τομέα ή εκείνου της παραγωγής κρέατος. Η κτηνοτροφία ως δραστηριότητα που συνδέεται με τους ανωτέρω τομείς επηρεάζεται επίσης από τις αποφάσεις ή τα μέτρα που έχουν ληφθεί για τους τομείς αυτούς. Επομένως, οι κτηνοτρόφοι ζώων αναπαραγωγής λαμβάνουν κοινοτικές πριμοδοτήσεις (μεταξύ των οποίων η πριμοδότηση για τη θηλάζουσα αγελάδα και η πριμοδότηση για τη σφαγή) καιφίστανται ταυτοχρόνως τις ενδεχόμενες συνέπειες των αποφάσεων για τις επιστροφές κατά την εξαγωγή.

1. Όσον αφορά τον τομέα των εξαγωγών, οι εξαγωγές βοοειδών αναπαραγωγής συμβάλλουν στην ανάπτυξη της διάρθρωσης της παραγωγής γάλακτος σε πολλές ευρωπαϊκές χώρες, στη Βόρεια Αφρική και στη Μέση Ανατολή. Η διαπίστωση αυτή οδήγησε την Επιτροπή αρκετές φορές να οργανώσει ή να συμμετάσχει σε προγράμματα παράδοσης ζώων σε ορισμένες χώρες. Η εξαγωγή των βοοειδών αυτών συμβάλει άρα στη διαρκή εξέλιξη της ποιότητας στον γεωργικό τομέα στις χώρες προορισμού. Οι επιπτώσεις των εξαγωγών στην κατάσταση της αγοράς βοείου κρέατος στην Κοινότητα δεν έχει ωστόσο την ίδια σημασία. Πράγματι, το διεθνές εμπόριο βοοειδών αναπαραγωγής εξαρτάται κυρίως από παράγοντες που αφορούν την παραγωγή γάλακτος στις χώρες αγοράς και δεν συνδέεται άμεσα με την κατάσταση στην Κοινότητα.

2. Για τον τομέα των βοοειδών, το τρέχον έτος αποτελεί το πρώτο στάδιο της εφαρμογής των αποφάσεων που θεσπίστηκαν με το Σχέδιο Δράσης 2000 και έχουν ως στόχο τη σημαντική μείωση των τιμών, η οποία αντισταθμίζεται από τη χορήγηση πριμοδοτήσεων στους παραγωγούς. Επιπλέον, η κατάσταση της αγοράς κατά τη διάρκεια του παρόντος έτους χαρακτηρίζεται από πολύψηλές τιμές παραγωγής. Το επίπεδο των τιμών αυτών είναι το αποτέλεσμα της μείωσης της παραγωγής και της αύξησης της κατανάλωσης, και οδηγεί σε μείωση των διαθέσιμων ποσοτήτων για εξαγωγή. Οι σωρευτικές επιπτώσεις όλων αυτών των παραγόντων οδήγησε την Επιτροπή να παρέμβει ορισμένες φορές όσον αφορά το επίπεδο της επιστροφής κατά την εξαγωγή.

3. Πρέπει επίσης ναπογραμμιστεί ότι κατά τη λήψη των εν λόγω αποφάσεων σχετικά με το επίπεδο της επιστροφής, λήφθηκεπόψη η ιδιαίτερη κατάσταση των εξαγωγέων βοοειδών αναπαραγωγής. Έτσι, κατά τη λήψη των αποφάσεων για τις διαδοχικές μειώσεις του ύψους των επιστροφών για τα ζώα αναπαραγωγής, η μείωση που καθορίστηκε ήταν πολύ μικρότερη από τη μείωση που αποφασίστηκε για τα ζώα που προορίζονται για σφαγή. Επιπλέον, η τελευταία τροποποίηση των επιστροφών (2 Σεπτεμβρίου 2000) δεν αφορούσε τα ζώα αναπαραγωγής.

Η Επιτροπή θα συνεχίσει να παρακολουθεί το θέμα των επιστροφών κατά την εξαγωγή με το ίδιο ενδιαφέρον.

Η Επιτροπή συνεχίζει να πιστεύει ότι ιδίως όσον αφορά τα ζώα αναπαραγωγής, το επίπεδο των τιμών δεν είναι ο μόνος καθοριστικός παράγοντας για την πραγματοποίηση των εμπορικών συναλλαγών, άλλοι παράγοντες παρεμβαίνουν επίσης (η πολιτική αγοράς των τρίτων χωρών, τα διαθέσιμα ποσά του προϋπολογισμού, τα γενετικά και άλλα χαρακτηριστικά των ζώων, κλπ.).

4. Η Επιτροπή δεν πιστεύει ότι ο επαναπροσδιορισμός της επιστροφής στο επίπεδο του έτους 1999, μείον την πριμοδότηση για τη σφαγή, θα ήταν συμβατός με την μεταρρύθμιση.